D Ferie si dr Hammer gsi, mir hei 1500km u 7500 kurve toeff gfahre u das dür troumhaft schöni landschaft. dr loop wo mir hei gmacht giut aus eini vo de schönschte töfftuure überhoupt. düre dschungu, über päss bis 2500m, dür riisterasse u chlini dörfli vo verschiedene bärgvölker. bi mir aber nid ganz sicher ob d nan d landschaft u ds töfffahre glich hett chönne gniesse wi ig, si hett sech schtändig beklagt, ds füdle tüeg ihre weh. drum hei mir haut flissig pouse gmacht zum füdle entspanne u  fötele, was ja o cool isch gsi. nachdäm d nan du es chüssi hett gkouft hani de nümme so viu fotostopps dörfe mache. naja. trotz rägesaison hei mir bis uf ei tag super wätter gha. das isch würklech es mega gschänk gsi.